CELEX: 32017D1282
Language: da
Date: 2017-07-14 00:00:00
Title: Kommissionens gennemførelsesafgørelse (EU) 2017/1282 af 14. juli 2017 om ikke at godkende 2-methyl-1,2-benzisothiazol-3(2H)-on som aktivstof til anvendelse i biocidholdige produkter af produkttype 13 (EØS-relevant tekst. )

15.7.2017   
            
            
               DA
            
            
               Den Europæiske Unions Tidende
            
            
               L 184/69
            
         KOMMISSIONENS GENNEMFØRELSESAFGØRELSE (EU) 2017/1282
   af 14. juli 2017
   om ikke at godkende 2-methyl-1,2-benzisothiazol-3(2H)-on som aktivstof til anvendelse i biocidholdige produkter af produkttype 13
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 90, stk. 2, og
   ud fra følgende betragtninger:
   
               (1)
            
            
               Polen modtog den 26. november 2009 en ansøgning i overensstemmelse med artikel 11, stk. 1, i Europa-Parlamentets og Rådets direktiv 98/8/EF (2) om optagelse af aktivstoffet 2-methyl-1,2-benzisothiazol-3(2H)-on (EF-nr.: foreligger ikke, CAS-nr.: 2527-66-4) i bilag I til nævnte direktiv til anvendelse i produkter af produkttype 13, konserveringsmidler til væsker, der anvendes ved metalbearbejdning, jf. bilag V til direktivet, som svarer til produkttype 13 som beskrevet i bilag V til forordning (EU) nr. 528/2012.
            
         
               (2)
            
            
               Polen fremsendte vurderingsrapporten sammen med sine henstillinger den 24. marts 2016 i overensstemmelse med artikel 90, stk. 2, i forordning (EU) nr. 528/2012.
            
         
               (3)
            
            
               Udvalget for Biocidholdige Produkter fremsatte den 16. december 2016 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner.
            
         
               (4)
            
            
               Det fremgår af denne udtalelse, at de biocidholdige produkter, som anvendes til produkttype 13, og som indeholder 2-methyl-1,2-benzisothiazol-3(2H)-on, ikke kan forventes at opfylde de krav, der er fastlagt i artikel 19, stk. 1, litra b), i forordning (EU) nr. 528/2012. Der blev for den pågældende produkttype observeret en uacceptabel risiko i de scenarier, hvor der blev foretaget en vurdering af risikoen for miljøet.
            
         
               (5)
            
            
               2-Methyl-1,2-benzisothiazol-3(2H)-on bør derfor ikke godkendes til anvendelse i biocidholdige produkter af produkttype 13.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET DENNE AFGØRELSE:
   Artikel 1
   2-Methyl-1,2-benzisothiazol-3(2H)-on (EF-nr.: foreligger ikke, CAS-nr.: 2527-66-4) godkendes ikke som aktivstof til anvendelse i biocidholdige produkter af produkttype 13.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
   
      Udfærdiget i Bruxelles, den 14. juli 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 167 af 27.6.2012, s. 1.
   
      (2)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).